ಮುಖ್ಯವಾಗಿ "ಎಕ್ಟಿಂಡಿಯ ಡೆಲಿಸಿಯೊಸ" ಚೀನಾದ ದಕ್ಷಿಣ ಭಾಗದ್ದಾಗಿದೆ. ಮೂಲತಃ ಯಾಂಗ್ ತೊ ಎಂದು ಕರೆಯುವ ಇದನ್ನು ಚೀನಾದ ಜನರ ಪ್ರಜಾತಂತ್ರ "ರಾಷ್ಟ್ರೀಯ ಹಣ್ಣು" ಎಂದು ಅಂಗೀಕರಿಸಿದೆ. ಭಾರತ, ಜಪಾನ್, ಮತ್ತು ಉತ್ತರದಲ್ಲಿ ಸೈಬಿರಿಯದ ದಕ್ಷಿಣ ಪೂರ್ವ ಭಾಗಗಳಲ್ಲಿ "ಎಕ್ಟಿಂಡಿಯ" ದ ಇತರ ವರ್ಗಗಳು ಕಂಡುಬಂದಿವೆ. ಇಪ್ಪತ್ತನೇ ಶತಮಾನದ ಪ್ರಾರಂಭದಲ್ಲಿ ಚೀನಾದಿಂದ ಸಾಗುವಳಿ ಹರಡಿತು, ವೆಂಗನ್ವಿ ಹೆಣ್ಣುಮಕ್ಕಳ ಕಾಲೇಜಿನ ಪ್ರಾಂಶುಪಾಲರಾದ ಮೇರಿ ಇಸಾಬೆಲ್ ಚೀನಾದ ಯಿಚಾಂಗ್‍ನ ಪ್ರಚಾರ ಶಾಲೆಗಳಿಗೆ ಭೇಟಿ ನೀಡಿದ್ದರು, ಆಗ ಬೀಜಗಳನ್ನು ನ್ಯೂಜಿಲೆಂಡಿಗೆ ಪರಿಚಯಿಸಿದರು. 1906ರಲ್ಲಿ ವೆಂಗನ್ವಿಯ ಕೆಲಸಗಾರ ಅಲೆಕ್ಸಾಂಡರ್ ಅಲಿಸನ್ ದ್ರಾಕ್ಷಿ ಬಳ್ಳಿಗಳ ಜೊತೆ ಬೀಜಗಳನ್ನು ಬಿತ್ತಿದನು, 1910ರಲ್ಲಿ ಫಲ ನೀಡಿತು.ಸುಮಾರು 1924ರಲ್ಲಿ ನ್ಯೂಜಿಲೆಂಡಿನ ಅವೊಂದಲೆಯಲ್ಲಿ ಹೆವಾರ್ದ್ ರೈಟ್ ರಿಂದ ಪರಿಚಿತ "ಎಕ್ಟಿಂಡಿಯ ಡೆಲಿಸಿಯೊಸ" 'ಹೆವಾರ್ದ್' ತಳಿ ಅಭಿವೃದ್ಧಿಗೊಂಡಿತು. ಇದನ್ನು ಪ್ರಾರಂಭದಲ್ಲಿ ವೈಯಕ್ತಿಕ ಕೈತೋಟಗಳಲ್ಲಿ ಬೆಳೆಸಲಾಗುತ್ತಿತ್ತು, ಆದರೆ 1940ರ ದಶಕದಲ್ಲಿ ವಾಣಿಜ್ಯವಾಗಿ ಬೆಳೆಸಲು ಪ್ರಾರಂಭಿಸಿದರು. ಪ್ರಪಂಚದ ಕೀವಿಹಣ್ಣಿನ ಉತ್ಪಾದಕರಲ್ಲಿ ಇಟಲಿ ಮೊದಲ ಸ್ಥಾನದಲ್ಲಿದೆ, ನಂತರದ ಸ್ಥಾನಗಳಲ್ಲಿ ನ್ಯೂಜಿಲೆಂಡ್, ಚಿಲಿ, ಫ್ರಾನ್ಸ್, ಗ್ರೀಸ್, ಜಪಾನ್, ಮತ್ತು ಅಮೇರಿಕಾದ ಸಂಯುಕ್ತ ರಾಜ್ಯಗಳಿವೆ. ಚೀನಾದಲ್ಲಿ ಕೀವಿಹಣ್ಣನ್ನು ಸಾಂಪ್ರದಾಯಿಕವಾಗಿ ಕಾಡುಗಳಿಂದ ಪಡೆದುಕೊಳ್ಳುತ್ತಿದ್ದರು, ಆದರೆ ಇಲ್ಲಿಯವರೆಗೆ ಇದನ್ನು ಉತ್ಪಾದಿಸುವ ಮುಖ್ಯ ದೇಶವಾಗಿಲ್ಲ. ಚೀನಾದಲ್ಲಿ ಮುಖ್ಯವಾಗಿ ಯಾಂಗ್‍ತ್ಸೆ ನದಿಯ ಮೇಲಿನ ಪರ್ವತ ಪ್ರದೇಶಗಳಲ್ಲಿ ಬೆಳೆಯುತ್ತಾರೆ. ಸಿಚೌನ್ ಸೇರಿದಂತೆ ಚೀನಾದ ಇತರ ಪ್ರದೇಶಗಳಲ್ಲೂ ಸಹ ಬೆಳೆಯುತ್ತಾರೆ.

ಇತಿಹಾಸ
ಪೌಷ್ಟಿಕ ಆಹಾರ
ಹೆಸರುಗಳು
ತಳಿಗಳು